
Parlamentul României

Camera Deputaţilor            
Comisia pentru transporturi                                        Comisia juridică, de disciplină 

          şi infrastructură                                                                 şi imunităţi

         Nr.4c-26/46/2014                                                           Nr.4c-11/1537/2013 

                                                                                                        Bucureşti, 10.03.2016

Plx. 635/2013
BIROUL PERMANENT 

AL 

CAMEREI DEPUTAŢILOR

Vă înaintăm, alăturat, Raportul comun asupra propunerii legislative pentru modificarea şi completarea OUG 195/2002 republicată privind circulaţia pe drumurile publice, transmisă cu Plx. 635 din 16.12.2013.
Prin obiectul de reglementare şi conţinutul său, propunerea legislativă face parte din categoria legilor organice.

                    PREŞEDINTE,                                       VICEPREŞEDINTE,

                      Mihai Lupu                                           Ciprian Nicolae Nica                                                            

Plx. 635/2013
R A P O R T    C O M U N

asupra propunerii legislative pentru modificarea şi completarea OUG 195/2002 republicată privind circulaţia pe drumurile publice
În conformitate cu prevederile art.95 din Regulamentul Camerei Deputaţilor, republicat, Comisia pentru transporturi şi infrastructură şi Comisia juridică de disciplină şi imunităţi au fost sesizate spre dezbatere, pe fond, cu propunerea legislativă pentru modificarea şi completarea OUG 195/2002 republicată privind circulaţia pe drumurile publice, transmisă cu Plx.600 din 16.12.2013.
Potrivit prevederilor art. 75 alin. (3) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în şedinţa din data de 10 decembrie 2013, a respins propunerea legislativă.
Consiliul Legislativ, conform avizului cu nr. 572 din 17 iunie 2013, a avizat favorabil acest act normativ, cu observaţii şi propuneri.
Guvernul, prin punctul său de vedere nr.1415 din 6 august 2013, nu susţine iniţiativa legislativă.
Comisia pentru apărare, ordine naţională şi siguranţă naţională, în sedinţa din data de 15.01.2014, a avizat negativ propunerea legislativă, cu avizul nr.4c-12/441/2013.

Comisia pentru administraţe publică şi amenajarea teritoriului, în sedinţa din data de 14.02.2014, a avizat negativ propunerea legislativă, cu avizul nr.4c-6/575.
Propunerea legislativă are ca obiect de reglementare modificarea şi completarea Ordonanţei de urgenţă a Guvernului nr. 195/2002 privind circulaţia pe drumurile publice, republicată, cu modificările şi completările ulterioare, în sensul majorării pedepselor pentru infrascţiunile prevăzute de art.87 alin.(1) şi (4) din acest act normativ, precum şi a instituirii unor noi situaţii în care se dispune suspendarea exercitării dreptului de a conduce vehicule.

Regimul sancţionator al infracţiunilor propus a fi modificat prin prezenta iniţiativă legislativă, a fost analizat cu ocazia elaborării noului Cod penal, adoptat prin Legea nr.286/2009, care a intrat în vigoare la 1 februarie 2014.

În acest context, menţionăm că noul Cod penal menţine regimul sancţionator prevăzut în Ordonanţa de urgenţă a Guvernului nr.195/2002 în ceea ce priveşte faptele vizate de autorii propunerii legisaltive, mai mult decât atât, introducând amenda alternativ pedepsei închisorii.

În conformitate cu prevederile art. 61 şi art. 63 din Regulamentul Camerei Deputaţilor, republicat, Comisiile au dezbătut, în şedinţe separate, această propunere legislativă. 

Comisia pentru transporturi şi infrastructură a examinat propunerea legislativă în şedinţa din data de 17.06.2014. La lucrările comisiei au fost prezenţi 19 deputaţi din totalul de 20 membrii ai comisiei. 
Comisia juridică, de disciplină şi imunităţi a examinat propunerea legislativă în şedinţa din 01 martie 2016. La lucrările comisiei au fost prezenţi 18 deputaţi din totalul de 26 membrii ai comisiei. 
În conformitate cu prevederile art. 54 şi 55 din Regulamentul Camerei Deputaţilor, republicat, la lucrările comisiei au participat, în calitate de invitaţi reprezentanţi ai Ministerului Afacerilor Interne.  

În urma examinării propunerii legislative, membrii celor 2 comisii, au hotărât, cu unanimitate de voturi, să propună plenului Camerei Deputaţilor, respingerea propunerii legislative pentru modificarea şi completarea OUG 195/2002 republicată privind circulaţia pe drumurile publice.
Potrivit prevederilor art.73 alin.(1) din Constituţia României, republicată.Propunerea legislativă face parte din categoria legilor organice.
                     PREŞEDINTE,                                     VICEPREŞEDINTE,

                       Mihai Lupu                                         Ciprian Nicolae Nica                      

   SECRETAR,                                            SECRETAR,

        Constantin Galan                              Sorin-Constantin Stragea                          
Consilier parlamentar, Monica Gabriela Tudor 

